กินยาคุมฉุกเฉินแค่เม็ดเดียว แล้วเลือดที่ออกทางช่องคลอดตอนนี้คือเลือดอะไรค่ะ ช่วยตอบทีค่ะ ไม่ได้เครียดน่ะค่ะ แค่สงสัยว่าเลือดที่ออกมาคือเลือดอะไร
สวัสดีค่ะ หากยาคุมฉุกเฉินที่ทาน เป็นชนิดที่มี 2 เม็ดใน 1แผง การทานเพียง 1 เม็ด จะทำให้ประสิทธิภาพในการป้องกันการตั้งครรภ์ลดน้อยลงไปได้ค่ะผลข้างเคียงของยาคุมฉุกเฉินอย่างหนึ่งที่อาจพบได้ (แม้ว่าจะทานเพียงเม็ดเดียว) คือ การมีเลือดออกจากช่องคลอดได้ภายในช่วงระยะเวล 1 สัปดาห์หลังจากที่ทานยาไป โดยอาจออกได้นาน 1 ถึง 4 วันหากเลือดที่ออกมีปริมาณไม่มาก และเป็นอยู่เพียงไม่กี่วันแล้วหายไป ก็ไม่จำเป็นต้องทำอะไร แต่หากยังคงมีเลือดออกกะปริดกะปรอยอยู่เรื่อยๆ เลือดมีปริมาณมาก หรือมีปวดท้องน้อย อาจเกิดจากสาเหตุอื่นๆ เช่น แท้งคุกคาม มดลูกอักเสบ เนื้องอกมดลูก มะเร็งปากมดลูก เป็นต้น ซึ่งในกรณีนี้ควรไปพบแพทย์เพื่อตรวจหาสาเหตุค่ะ